ΓΡΑΠΤΗ ΕΡΩΤΗΣΗ P-0840/01

υποβολή: Christopher Huhne (ELDR) προς την Επιτροπή

(13 Μαρτίου 2001)

Θέμα: Επιτροπή κινητών αξιών και εθνική νομοθεσία

Στο πλαίσιο των πρόσφατων προτάσεων για μία επιτροπή κινητών αξιών από την επιτροπή σοφών Lamfalussy, προτίθεται η Επιτροπή, πρώτον, να απαριθμήσει εκείνα τα κράτη-μέλη στα οποία προβλέπεται παράγωγη, εκτελεστική, ή κατάρμοδιότητα νομοθεσία στο επίπεδο των εθνικών νομοθεσιών, και δεύτερον, να περιγράψει το σύστημα κοινοβουλευτικού ελέγχου σε κάθε περίπτωση;

Προτίθεται επίσης πιο συγκεκριμένα να διευκρινίσει κατά πόσο δικαιούται η νομοθετική εξουσία να καταψηφίζει κανονισμούς που εξέδωσε η αρμόδια επιτροπή μέσω είτε θετικής είτε αρνητικής διαδικασίας ψηφίσματος (δηλ. ψηφοφορία για τηνιοθέτηση κανονισμών ή καταψήφιση κατατεθέντων κανονισμών);

Απάντηση του κ. Bolkestein εξ ονόματος της Επιτροπής

(26 Απριλίου 2001)

Η Επιτροπή δεν έχει εκπονήσει καμία μελέτη σχετικά με το αντικείμενο, αλλά οι πληροφορίες που διαθέτει σήμερα για την εθνική νομοθεσία στον τομέα των κινητών αξιών δείχνουν ότι όλα τα νομοθετικά συστήματα των κρατών μελών προβλέπουν κάποιου είδους εξουσιοδότηση.

Αυτή η μεταβίβαση εξουσιών προέρχεται συνήθως από το κύριο νομοθετικό πλαίσιο το οποίο έχει θεσπιστεί από τα εθνικά κοινοβούλια και μπορεί να χορηγηθεί:

- στην κυβέρνηση (π.χ. Βέλγιο, Ισπανία και Γαλλία)"

- στο Υπουργείο Οικονομικών (π.χ. Ισπανία, Λουξεμβούργο, Αυστρία και Φινλανδία)"

- στις ανεξάρτητες εποπτεύουσες εθνικές αρχές (π.χ. η Comisin Nacional del Mercado de Valores στην Ισπανία, η Consob στην Ιταλία και η Financial Services Authority στο Ηνωμένο Βασίλειο).

Σε ορισμένες περιπτώσεις το νομοθετικό πλαίσιο δίνει στην κυβέρνηση/Υπουργείο Οικονομικών το δικαίωμα να μεταβιβάσει εξουσίες στις ανεξάρτητες εποπτεύουσες εθνικές αρχές (π.χ. Commission des Oprations de Bourses στη Γαλλία, Comisin Nacional del Mercado de Valores στην Ισπανία).

Τα νομικά κείμενα που έχουν θεσπίσει οι κυβερνήσεις, ταπουργεία ή οι εποπτεύουσες εθνικές αρχές, δυνάμει αυτής της μεταβίβασης εξουσιών, είναι συνήθως δεσμευτικά και τίθενται σε ισχύ μετά τη δημοσίευσή τους.

Η μορφή κοινοβουλευτικού ελέγχου ποικίλλει μεταξύ των κρατών μελών όπως επίσης και ανάλογα με το σε ποιον μεταβιβάστηκε η εξουσία.

Η εξουσία ελέγχου της άσκησης των μεταβιβασθεισών εξουσιών ποικίλλει μεταξύ των κρατών μελών.

Τα νομοθετικά συστήματα των κρατών μελών δίνουν τη δυνατότητα στα εθνικά κοινοβούλια να μεταβιβάσουν εξουσίες στην εκτελεστική εξουσία ή/και στους κανονιστικούς οργανισμούς. Σ' αυτές τις περιπτώσεις, τα εθνικά κοινοβούλια έχουν κατά κανόνα το δικαίωμα να ελέγχουν κατά πόσον η άσκηση αυτών των μεταβιβασθεισών εξουσιών δενπερβαίνει το πεδίο που καθορίζει το αρχικό νομοθετικό διάταγμα που εγκρίθηκε από το Κοινοβούλιο. Τα κράτη μέλη πράττουν τούτο με ποικίλους τρόπους.

Σε ορισμένες περιπτώσεις, η άσκηση αυτών των μεταβιβασθεισών εξουσιών απαιτεί από την κυβέρνηση/Υπουργείο Οικονομικών ή από μια ανεξάρτητη εποπτεύουσα εθνική αρχή να ακολουθήσει μια προκαθορισμένη διαδικασία (π.χ. στην Ισπανία, η συμβουλευτική επιτροπή της Comisin Nacional del Mercado de Valores οφείλει να συντάξει έκθεση για τα προσχέδια προτάσεων που ετοιμάζει η κυβέρνηση, το Υπουργείο Οικονομικών και η Comisin Nacional del Mercado de Valores για να εξασφαλίσει ότι τα τρίτα ενδιαφερόμενα για το ζήτημα μέρη συμμετέχουν στη διαδικασία διαβούλευσης). Η τήρηση αυτών των απαιτήσεων ελέγχεται, επίσης, από τα αντίστοιχα κοινοβούλια.

Στο Βέλγιο και στη Γαλλία, για παράδειγμα, οι επιτροπές για τις κινητές αξίες μπορούν να λάβουν μεταβιβασθείσες εξουσίες από την κυβέρνηση. Τα διατάγματα που εκδίδονται για την εκτέλεση αυτών των εξουσιών απαιτούν επίσημη έγκριση από το Υπουργείο Οικονομικών για να τεθούν σε ισχύ.